Na temelju članka 215. stavka 6. Pravilnika o proračunskom računovodstvu i računskom planu („Narodne novine“ broj 124/14,115/15,87/16,3/18,126/19,108/20. i 158/23.) i članka 30. Statuta Općine Kloštar Podravski («Službeni glasnik Koprivničko-križevačke županije» broj 4/21), Općinsko vijeće Općine Kloštar Podravski na 32. sjednici održanoj 30. prosinca 2024. donijelo je

**ODLUKU**

**o raspodjeli rezultata poslovanja Općine Kloštar Podravski za 2023. godinu**

**Članak 1.**

Općina Kloštar Podravski prema Financijskom izvještaju za 2023. godinu iskazala je sljedeći financijski rezultat poslovanja u razdoblju od 01.01.2023. do 31.12.2023.

92211 Višak prihoda poslovanja 303.157,85 eura

92222 Manjak prihoda od nefinancijske imovine 651.144,63 eura

92223 Manjak primitaka od financijske imovine 170.268,73 eura

Ukupni manjak : 518.255,51 eura.

**Članak 2.**

Viškom prihoda poslovanja pokrit će se dio manjka prihoda od nefinancijske imovine u iznosu od 303.157,85 eura, manjak prihoda od nefinancijske imovine nakon toga iznosi 347.986,78 eura. S navedenim raspodjelama, manjak prihoda na dan 31.12.2023. godine iznosi 518.255,51 eura.

**Članak 3.**

Manjak prihoda za 2023. godinu iznosi 518.255,51 eura, a nastao je zbog brojnih ulaganja u projekte u pripremi. Kroz određeno razdoblje doći će do promjene rezultata zbog realizacije zahtjeva za sufinanciranje koji su poslani prema Državnom proračunu RH.

**Članak 4.**

Iznos navedenog manjka prihoda bit će raspoređen Odlukom o sukcesivnom pokriću manjka Općine Kloštar Podravski u razdoblju 2025.-2027. godine. Kroz izmjene i dopune Proračuna Općine Kloštar Podravski rasporedit će se pokriće navedenog rezultata.

**Članak 5.**

Ova Odluka stupa na snagu osmog dana od dana objave u službenom glasniku „Koprivničko-križevačke županije“.

**OPĆINSKO VIJEĆE**

**OPĆINE KLOŠTAR PODRAVSKI**

KLASA: 400-01/24-01/06

URBROJ: 2137-16-01/01-24-01

Kloštar Podravski, 30. prosinca 2024.

**PREDSJEDNICA:
Marija Šimunko**